KLASA: 550-25/22-01/1

URBROJ: 2158-7-1-08-22-14

Mjesto i vrijeme: Valpovo, 21. ožujka 2022. godine

**SAVJETOVANJE ZA OBITELJI OBOLJELIH OD ALZHEIMEROVE DEMENCIJE I DRUGIH OBLIKA DEMENCIJE**

U utorak dana 22. ožujka 2022. godine, u prostorijama Gradskog društva Crvenog križa Valpovo s početkom u 9:30, pravna stručnjakinja Udruge Memoria iz Osijeka, gđa. Silvija Dološić Groznica, održati će besplatno savjetovalište za obitelji oboljelih od Alzheimerove demencije i drugih oblika demencije.

Kroz rad sa članovima obitelji važno je upoznati ih s osnovnim karakteristikama bolesti, simptomima ranog početka, fazama progresivnog razvoja bolesti kao i kraja bolesti koja traje i više od 10 godina.

Tijekom savjetovanja obitelji a i same oboljele osobe mogu saznati i dobiti savjete o osnovnim karakteristikama bolesti, fazama razvoja i trajanja bolesti, adekvatnoj skrbi i njezi oboljele osobe, sprječavanju njegovateljskog stresa, psihosocijalnu pomoć i sve zdravstvene, socijalne i ostale savjete za svakodnevni život sa oboljelom osobom.

Molimo sve koji žele više saznati o Alzheimerovoj demenciji i drugim oblicima demencije ili im je potrebna pomoć i podrška jer su član obitelji ili skrbnik oboljele osobe, da nam se obrate na telefon 031 651 479 ili putem e-maila: info@crvenikrizvalpovo.hr. ili da dođu osobno na adresu Prilaz Crvenom križu 2, Valpovo.

S poštovanjem!

 Tamara Katalinić